CELEX: 31997R1893
Language: da
Date: 1997-09-29 00:00:00
Title: Kommissionens forordning (EF) nr. 1893/97 af 29. september 1997 om undtagelse fra forordning (EF) nr. 1528/96 om interventionsorganernes overtagelse af uafskallet ris og om fastsættelse af korrektionsbeløb samt tillæg og fradrag for så vidt angår det græske interventionsorgans overtagelse for produktionsåret 1996/97

Avis juridique important

|

31997R1893

Kommissionens forordning (EF) nr. 1893/97 af 29. september 1997 om undtagelse fra forordning (EF) nr. 1528/96 om interventionsorganernes overtagelse af uafskallet ris og om fastsættelse af korrektionsbeløb samt tillæg og fradrag for så vidt angår det græske interventionsorgans overtagelse for produktionsåret 1996/97  

EF-Tidende nr. L 267 af 30/09/1997 s. 0048 - 0048

KOMMISSIONENS FORORDNING (EF) Nr. 1893/97 af 29. september 1997 om undtagelse fra forordning (EF) nr. 1528/96 om interventionsorganernes overtagelse af uafskallet ris og om fastsættelse af korrektionsbeløb samt tillæg og fradrag for så vidt angår det græske interventionsorgans overtagelse for produktionsåret 1996/97 KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 3072/95 af 22. december 1995 om den fælles markedsordning for ris (1), særlig artikel 8, litra b), ogud fra følgende betragtninger:Betingelserne for interventionsorganernes overtagelse af uafskallet ris er fastsat i Kommissionens forordning (EF) nr. 1528/96 (2); ifølge forordningens artikel 7, stk. 1, skal den faktiske levering ske senest den 31. august i det pågældende produktionsår;indførelsen af et godt system for oplagring, kontrol og modtagelse af produkter har voldt det græske interventionsorgan problemer i produktionsåret 1996/97; problemerne har medført forsinkelser i proceduren for godkendelse af bud og overtagelse af produkter; for produktionsåret 1996/97 bør Grækenland derfor indrømmes undtagelse fra den i bestemmelserne fastsatte sidste frist for levering til interventionsorganet;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -UDSTEDT FØLGENDE FORORDNING:Artikel 1 Uanset artikel 7, stk. 1, forordning (EF) nr. 1528/96 skal den faktiske levering af uafskallet ris, som det græske interventionsorgan overtager for produktionsåret 1996/97, ske senest den 30. september 1997.Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende.Den anvendes fra den 1. september 1997.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 29. september 1997.På Kommissionens vegneFranz FISCHLERMedlem af Kommissionen(1) EFT L 329 af 30. 12. 1995, s. 18.(2) EFT L 190 af 31. 7. 1996, s. 25.